Felhívjuk Tisztelt Ügyfeleink figyelmét, hogy 2015. augusztus 31-én lejárnak az Európai Mezőgazdasági Vidékfejlesztési Alapból társfinanszírozott egyes beruházási jogcímekre vonatkozó megvalósítási illetve kifizetési kérelem benyújtási határidők. A közelgő határidőre tekintettel kérjük, hogy kifizetési kérelmeik benyújtásával ne várjanak a benyújtási határidő végéig, azokat minél előbb nyújtsák be.

Felhívjuk a figyelmet, hogy a kérelem benyújtási felületen külön bejelölhető, ha a 10 napon belüli módosítási lehetőséggel élni kívánnak. Javasoljuk, hogy a módosítás lehetőségét csak akkor válasszák, ha valamilyen dokumentum vagy adat még hiányzik a kérelemhez, és azzal utólag szeretnék kiegészíteni a kérelmet. Azon kérelmek elbírálását, melyeket az ügyfelek nem kívánnak módosítani, az MVH rögtön meg tudja kezdeni, ezáltal az ügyfelek előbb juthatnak a támogatáshoz.

Az egyes beruházási jogcímek esetében a közeljövőben lejáró megvalósítási és utolsó kifizetési kérelem benyújtási határidőkről az alábbi összefoglaló táblázatban nyújtunk áttekintő tájékoztatást.

**Nyomatékosan felhívjuk a figyelmet, hogy a határidők módosítására nincs lehetőség! A Vhr. vonatkozó szabályai szerint egyes konkrét ügyekben (különösen jogorvoslati eljárást követő esetekben) a megvalósítási és utolsó kifizetési kérelem benyújtási határidők a táblázatban foglaltaktól egyedileg eltérhetnek!**

|  |  |  |
| --- | --- | --- |
| **Jogcím** | **Legkésőbbi megvalósítási határidő** | **Utolsó kifizetési kérelem benyújtási határidő** |
| Az öntözés, a melioráció és a területi vízgazdálkodás mezőgazdasági üzemi és közösségi létesítményeinek fejlesztéséhez nyújtandó támogatás a 34/2008. (III. 27.) FVM rendelet alapján  Támogatási kérelem benyújtási időszak:  **2008.03.28-2008.05.05**  **2008.06.16-2008.07.16**  **2009.11.01-2009.11.30**  **2011.09.15-2011.10.14** | 2015. augusztus 31.  (Amennyiben a támogatásra jogosult ügyfél jogorvoslati eljárást követően 2014. március 31. után jogerőre emelkedett helyt adó, vagy részben helyt adó támogatási döntéssel rendelkezik) | 2015. augusztus 31. (Amennyiben a támogatásra jogosult ügyfél jogorvoslati eljárást követően 2014. március 31. után jogerőre emelkedett helyt adó, vagy részben helyt adó támogatási döntéssel rendelkezik) |
| Az Európai Mezőgazdasági Vidékfejlesztési Alapból a Helyi Vidékfejlesztési Stratégiák LEADER fejezetének végrehajtásához nyújtandó támogatás a 122/2009. (IX.17.) FVM rendelet alapján  Támogatási kérelem benyújtási időszak:  **2009.10.01-2010.11.16.** | lejárt | 2015. augusztus 31. |
| Az Európai Mezőgazdasági Vidékfejlesztési Alapból a Helyi Vidékfejlesztési Stratégiák LEADER fejezetének végrehajtásához 2011-től nyújtandó támogatás a 76/2011. (VII.29) VM rendelet alapján  Támogatási kérelem benyújtási időszak:  **2011.09.30-2011.12.05.** | lejárt | 2015. augusztus 31. |
| Az Európai Mezőgazdasági Vidékfejlesztési Alapból a Helyi Vidékfejlesztési Stratégiák LEADER fejezetének végrehajtásához 2013-ban nyújtandó támogatás a 35/2013. (V.22.) VM rendelet alapján  Támogatási kérelem benyújtási időszak:  **2013.06.17-2013.09.30** | 2015. augusztus 31. | 2015. augusztus 31. |
| A LEADER Európai Unión belüli és harmadik országbeli területekkel való nemzetközi együttműködés végrehajtásához 2012-től nyújtandó támogatás a 99/2012. (IX. 25.) VM rendelet  alapján  Támogatási kérelem benyújtási időszak:  **2012.10.30-2013.09.02**  **2013.10.15-2013.11.29** | 2015. augusztus 31. | 2015. augusztus 31. |
| Az Európai Mezőgazdasági Vidékfejlesztési Alapból a LEADER térségek közötti együttműködés végrehajtásához nyújtandó támogatás a 11/2013. (III. 5.) VM rendelet alapján  Támogatási kérelem benyújtási időszak:  **2013.04.02-2013.11.29** | 2015. augusztus 31. | 2015. augusztus 31. |
| Az Európai Mezőgazdasági Vidékfejlesztési Alapból a kertészeti gépek, technológiai berendezések beszerzéséhez a 2013. évben nyújtandó támogatás a 62/2013. (VII. 24.) VM rendelet alapján (Kertészeti gépbeszerzés II.)  Támogatási kérelem benyújtási időszak:  **2013.08.15-2013.10.18.** | 2015. augusztus 31. | 2015. augusztus 31. |
| Az Európai Mezőgazdasági Vidékfejlesztési Alapból a kertészeti gépek beszerzéséhez a 2015. évben nyújtandó támogatás a 26/2015. (V. 6.) MvM rendelet alapján (Kertészeti gépbeszerzés III.)  Támogatási kérelem benyújtási időszak:  **2015.05.18-2015.06.01.** | 2015. október 15. | 2015. október 15. |
| Az Európai Mezőgazdasági Vidékfejlesztési Alapból egyes jogcímek esetében technológiai berendezések korszerűsítés céljából történő beszerzéséhez nyújtandó támogatás a 116/2013. (XII. 12.) VM rendelet alapján  Támogatási kérelem benyújtási időszak:  **2013.12.16-2014.01.31.** | 2015. augusztus 31. | 2015. augusztus 31. |
| Mezőgazdasági termékek értéknöveléséhez nyújtandó támogatás a 47/2008. (IV.17.) FVM rendelet alapján  Támogatási kérelem benyújtási időszak:  **2008. 05. 05 – 2008. 06.16.**  **2009. 10. 20. – 2009. 11. 30.** | lejárt | 2014. március 31. után jogerőre emelkedett tám. hat. esetén 2015. augusztus 31. |
| Mezőgazdasági termékek értéknöveléséhez nyújtandó támogatás a 49/2012. (V.22.) VM rendelet alapján  Támogatási kérelem benyújtási időszak:  **2012. 06.22. – 2012. 07.23.** | lejárt | 2015. augusztus 31. |
| Az Európai Mezőgazdasági Vidékfejlesztési Alapból a mezőgazdasági utak fejlesztéséhez nyújtandó támogatás a 125/2009. (IX. 29.) FVM rendelet alapján  Támogatási kérelem benyújtási időszak:  **2009.10.01-2009.11.02** | 2015. augusztus 31. | 2015. augusztus 31. |
| Az Európai Mezőgazdasági Vidékfejlesztési Alapból a mezőgazdasági utak fejlesztéséhez a 2012. évtől nyújtandó támogatás a 111/2011. (XI. 24.) VM rendelet alapján  Támogatási kérelem benyújtási időszak:  **2012.01.01-2012.01.31** | 2015. augusztus 31. (Amennyiben a támogatásra jogosult ügyfél jogorvoslati eljárást követően 2014. március 31. után jogerőre emelkedett helyt adó, vagy részben helyt adó támogatási döntéssel rendelkezik) | 2015. augusztus 31. (Amennyiben a támogatásra jogosult ügyfél jogorvoslati eljárást követően 2014. március 31. után jogerőre emelkedett helyt adó, vagy részben helyt adó támogatási döntéssel rendelkezik) |
| Az innovatív technológiák bemutató-üzemi tájékoztató programokkal való megismertetéséhez nyújtandó támogatás a 69/2013. (VII. 29.) VM rendelet alapján  Támogatási kérelem benyújtási időszak:  **2013.09.01-2014.06.30** | lejárt | 2015. augusztus 31. (Amennyiben a támogatásra jogosult ügyfél jogorvoslati eljárást követően 2014. március 31. után jogerőre emelkedett helyt adó, vagy részben helyt adó támogatási döntéssel rendelkezik) |
| Falumegújításra és -fejlesztésre nyújtandó támogatás a 135/2008 (X.18.) FVM rendelet alapján  Támogatási kérelem benyújtási időszak:  **2008.10.19-2009.01.10.**  **2009.11.16.-2009.12.20.** | A támogatási határozat közlésétől számított 3 év + 6 vagy 12 hónap közbeszerzés esetében  (közbeszerzés: 2009.12.15 előtt benyújtott támogatási kérelem esetén +12 hónap, 2009.12.15. után benyújtott támogatási kérelem esetén +6 hónap). | Megvalósítás + 1 év, de legkésőbb 2015. augusztus 31. |
| Mikrovállalkozások létrehozására és fejlesztésére nyújtandó támogatás a 136/2008. (X. 18.) FVM rendelet alapján  Támogatási kérelem benyújtási időszak:  **2008.10.19-2009.01.10.**  **2009.11.16-2009.12.20.** | Építési beruházás esetén a támogatási határozat közlésétől számított 3 év (Ha közbeszerzéses 2009.12.15 előtt benyújtott támogatási kérelem esetén +12 hónap, 2009.12.15. után benyújtott támogatási kérelem esetén +6 hónap)  Kizárólag Gépbeszerzés esetén a támogatási határozat közlésétől számított 2 év (Ha közbeszerzéses + 6 hónap) | Megvalósítás + 1 év, de legkésőbb 2015. augusztus 31. |
| Mikrovállalkozások létrehozására és fejlesztésére nyújtandó támogatás a 33/2011. (IV. 28.) VM rendelet alapján  Támogatási kérelem benyújtási időszak:  **2011.06.15-07.15.** | Építési beruházás esetén a támogatási határozat közlésétől számított 3 év (Ha közbeszerzéses +6 hónap)  Kizárólag Gépbeszerzés esetén a támogatási határozat közlésétől számított 2 év (Ha közbeszerzéses + 6 hónap) | Megvalósítás + 1 év, de legkésőbb 2015. augusztus 31. |
| Mikrovállalkozások létrehozására és fejlesztésére nyújtandó támogatás a 47/2012. (V. 11.) VM rendelet alapján  Támogatási kérelem benyújtási időszak:  **2012.06.01-06.30.** | 2015. augusztus 31. | 2015. augusztus 31. |
| Vidéki örökség megőrzésére nyújtandó támogatás a 138/2008. (X. 18.) FVM rendelet alapján  Támogatási kérelem benyújtási időszak:  **2008.10.19.-2009.01.10.**  **2009.11.16.-2009.12.20.** | A támogatási határozat közlésétől számított 3 év + 6 vagy 12 hónap közbeszerzés esetében  (közbeszerzés: 2009.12.15 előtt benyújtott támogatási kérelem esetén +12 hónap, 2009.12.15. után benyújtott támogatási kérelem esetén +6 hónap). | Megvalósítás + 1 év, de legkésőbb 2015. augusztus 31. |
| Turisztikai tevékenységek ösztönzésére nyújtandó támogatás a 137/2008. (X. 18.) FVM rendelet alapján  Támogatási kérelem benyújtási időszak:  **2008.10.19- 2009.01.10.** | A támogatási határozat közlésétől számított 3 éven belül, ami közbeszerzés esetén 12 hónappal hosszabbodik | Megvalósítás + 1 év, de legkésőbb 2015. augusztus 31. |
| Turisztikai tevékenységek ösztönzésére nyújtandó támogatás a 160/2009. (XI. 19.) FVM rendelet alapján  Támogatási kérelem benyújtási időszak:  **2009.11.16-2009.12.20.** | A támogatási határozat közlésétől számított 3 év + 6 vagy 12 hónap közbeszerzés esetében  (közbeszerzés: 2009.12.15 előtt benyújtott támogatási kérelem esetén +12 hónap, 2009.12.15. után benyújtott támogatási kérelem esetén +6 hónap). | Megvalósítás + 1 év, de legkésőbb 2015. augusztus 31. |
| Turisztikai tevékenységek ösztönzésére nyújtandó támogatás a 44/2011. (V. 26.) VM rendelet alapján  Támogatási kérelem benyújtási időszak:  **2011.07.01-08.01.** | A támogatási határozat közlésétől számított 3 éven belül, ami közbeszerzés esetén 6 hónappal hosszabbodik | Megvalósítás + 1 év, de legkésőbb 2015. augusztus 31. |
| Turisztikai tevékenységek ösztönzésére nyújtandó támogatás az 52/2012. (VI. 8.) VM rendelet alapján  Támogatási kérelem benyújtási időszak:  **2012.07.01-07.31.** | 2015. augusztus 31. | 2015. augusztus 31. |
| Turisztikai tevékenységek ösztönzésére nyújtandó támogatás a 104/2013. (XI. 14.) VM rendelet alapján  Támogatási kérelem benyújtási időszak:  **2013.11.25.-2014.01.15.** | 2015. augusztus 31. | 2015. augusztus 31. |
| Integrált közösségi és szolgáltató tér (IKSZT) kialakítására és működtetésére igénybe vehető támogatás a 112/2009. (VIII. 29.) FVM rendelet alapján  Támogatási kérelem benyújtási időszak:  **2009.09.01-2009.10.15.** | A támogatási határozat közlésétől számított 3 éven belül, ami közbeszerzés esetén 12 hónappal meghosszabbodik | 2015. augusztus 31. |
| Nem mezőgazdasági tevékenységgé történő diverzifikálásra nyújtandó támogatás a 129/2012. (XII. 17.) VM rendelet alapján  Támogatási kérelem benyújtási időszak:  **2013.02.15.-2013.07.02.** | 2015. augusztus 31. | 2015. augusztus 31. |
| A vidéki gazdaság és a lakosság számára nyújtott alapszolgáltatások fejlesztésére igénybe vehető támogatások a 103/2013. (XI. 8.) VM rendelet alapján  Támogatási kérelem benyújtási időszak:  **2013.11.25.-2013.12.13.** | 2015. augusztus 31. | 2015. augusztus 31. |
| A vidéki gazdaság és a lakosság számára nyújtott alapszolgáltatások fejlesztésére igénybe vehető támogatások a 21/2015. (IV. 17.) MvM rendelet alapján  Támogatási kérelem benyújtási időszak:  **2015.05.07.-05.18.** | 2015. október 30. | 2015. október 30. |

Az ügyfelekkel közös érdek a határidő megtartása, mivel a fennmaradó idő nélkülözhetetlen a kifizetési kérelmek ügyintézésére, az előírt ellenőrzések végrehajtására és a jogos támogatások kifizetésére, tekintettel arra, hogy a vonatkozó uniós jogszabály az ÚMVP keretében igénybe vehető támogatásnak a kifizető ügynökség által történő kifizetésére **a 2015. december 31-i határidőt írja elő, amelyet minden körülmények között be kell tartani.**

Kérjük, hogy kifizetési kérelmeik összeállítása során fokozott figyelmet fordítsanak a pontos és hiánytalan kitöltésre, illetve ellenőrizzék, hogy minden szükséges mellékletet csatoltak-e. Kérjük, hogy a pontos kitöltéshez tanulmányozzák a vonatkozó jogszabályokat, MVH közleményeket és kitöltési útmutatókat!

A mielőbbi és lehetőleg hiánytalan kifizetési kérelem benyújtás, a hiánypótlás soron kívüli teljesítése, valamint a jól elkészített és teljes kifizetési kérelem esetében a 10 napos módosítási lehetőségről való lemondás elősegítik a támogatásnak a lehető legrövidebb időn belül történő kifizetését. Az MVH a maximális kapacitását és minden lehetséges eszközét ezen cél szolgálatába állította.

Köszönjük Ügyfeleink segítő együttműködését!

További tájékoztatás az [ugyfelszolgalat@mvh.gov.hu](mailto:ugyfelszolgalat@mvh.gov.hu) e-mail címen kérhető.